БРАНКО МИЛАНОВИЋ

(1930‒2011)

А

кадемик проф. др Бранко Милановић рођен је 25. априла 1930. у Ба­њој Луци. Ос­нов­ну и средњу школу похађао је у родном граду. Сту­дије историје југословенских књижевности и срп­ско­хр­ват­ског језика завршио је 1956. на Филозоф­ском фа­­­­култету у Загребу, гдје је 1962. док­то­ри­рао ди­сер­­­тацијом *Андрићева есејистика и његово књи­жев­­но дје­­ло*.Од 1957. радио је у Бањој Луци као сред­­њо­школски професор и објав­љивао прве кри­тичке текстове. Године 1960. иза­бран на за аси­стен­та (на пред­мету Српска и хрватска књи­жевност XIX ви­јека) на Филозофском факул­тету у Сарајеву, гдје је провео више од три деце­није. На овом фа­кул­­тету биран је у звање доцента 1963, ванредног професора 1968. и редов­ног 1973. године. Усавршавао се у Паризу (1963. и 1971) и Прагу (1967), гдје је предавао на Карловом универзитету.

Радио је као директор у Инс­титуту за књижевност у Сарајеву (1965–1973). Покретач је и главни уредник часописа „Годишњак” (1972–1981), чији је издавач био Институт. Уређивао је часопис за књижевност и културу „Пу­теви”у Ба­њој Луци (1960–1972. и 1996–1999, обновљена серија). Био је члан Удружења књижевника БиХ (од 1964), члан и предсједник Друштва на­став­ни­ка српскохрватског језика и књи­жев­нос­ти БиХ, потпредсједник Савеза сла­вистичких друштава Југославије и предсједник Удружења књи­жев­ника Ре­публике Српске.

Из Сарајева је избјегао 1992. и отишао у Нови Сад, гдје је 1993–1995. го­дине пре­да­вао на Филозофском факултету. Један је од иницијатора осни­вања Фило­зофског факултета у Бањој Луци и члан Матичне комисије за избор на­ста­вника и сарадника на Одсјеку за српски језик и књижевност. По осни­вању овог факултета (1995), прешао је у Бању Луку, укључио се у на­ставу и пре­узео руковођење Одсјеком за српски језик и књижевност (до 1999). Уже под­руч­је његовог научног и књижевно­исто­ријског истраживања обухвата срп­ску књижевност XIX и XX вијека. За укупан књижев­но­исто­ријски рад наг­ра­ђен је „Кочићевом наградом” (2000) и Књижевном наградом „Алекса Шан­тић”.

За дописног члана Академије наука и умјетности Републике Српске иза­бран је 27. јуна 1997, а за редовног 6. де­цем­бра 2008. године. Био је секретар Ака­демијиног Од­јељења књижевности и умјет­ности (2000–2004).

Објавио је монографију *Ivo Andrić*, Zagreb 1966, те књиге огледа: *Od re­a*­*lizma do moderne*, Sa­ra­jevo 1972; *Doticaji i zračenja*, Banja Luka 1987; *Сту­ди­је из српске књижев*­*ности*, Пале, 2011. Значајан допринос науци о књи­жев­но­сти дао је критичким приређивањем, с пропратним мо­­но­графијама и пред­говорима за дјела: Svetozar Ćorović, *Sabrana djela* I–X, Sarajevo 1967; *Bo­san­sko-hercegovačka književna hrestomatija*, Sarajevo 1971; Aleksa Šantić, *Izabrana djela* I–V, Sarajevo 1972; *Ivo Andrić u svjetlu kritike*, Sarajevo 1977; 19812; Petar Kočić, *Sabrana djela*, Banjaluka 1986. итд. Приредио је, с пред­го­вором, и књиге (школске лектире) ауторȃ: Данијела Дефоа, Перла Бака, Светозара Ћо­­ро­вића, Анте Ковачића, Симе Матавуља, Бранка Ћопића, Ги­става Фло­бера, Доситеја Обрадовића и др.

Академик Бранко Милановић преминуо је 16. јануара 2011. у Бањој Лу­ци.